Document ID: 32002F0465

Reference:
EUR-Lex - 32002F0465 - MT
Avviż Legali Importanti
|
32002F0465
Official Journal L 162 , 20/06/2002 P. 0001 - 0003
Id-Deċiżjoni kwadru tal-Kunsilltat-13 ta' Ġunju 2002dwar l-iskwadri ta' investigazzjoni konġunti2002/465/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 34(2)(b) tiegħu,Wara li kkunsidra l-inizjattiva tar-Renju tal-Belġju, ir-Renju ta' Spanja u r-Renju Unit [1],Wara li kkunsidra l-opinjoni tal-Parlament Ewropew [2];Billi:(1) Wieħed mill-għanijiet ta' l-Unjoni hu li tagħti liċ-ċittadini livell għoli ta' sigurtà f'ambjent ta' libertà, sigurtà u l-ġustizzja u dan il-għan għandu jintlaħaq billi jkun hemm prevenzjoni u tkun miġġielda l-kriminalità permezz ta' koperazzjoni aktar mill-qrib bejn il-pulizija, l-awtoritajiet doganali u l-awtoritajiet kompetenti l-oħrajn fl-Istati Membri, filwaqt li jkun hemm rispett għall-prinċipji għad-drittijiet tal-bniedem u d-drittijiet fundmanetali u r-regola li kulħadd huwa suġġett għall-liġijiet li fuqhom hija mwaqqfa l-Unjoni u li huma komuni għall-Istati Membri.(2) Il-Kunsill Ewropew f'Tampere tal-15 u s-16 ta' Ottubru 1999 sejjaħ lit-skwadraijiet ta' investigazzjoni kif imħabbra fit-Trattat biex iwaqqfu, mingħajr dewmien, bħala l-ewwel pass, biex jiġġieldu t-traffikar tad-drogi u tan-nies kif ukoll it-terroriżmu.(3) Saret dispożizzjoni fl-Artikolu 13 tal-Konvenzjoni mwaqqfa mill-Kunsill skond l-Artikolu 34 tat-Trattat dwar l-Unjoni Ewropea dwar l-Assistenza Reċiprokafi Kwistjonijiet Kriminali bejn l-Istati Membri ta' l-Unjoni Ewropea [3] għat-twaqqif u t-tħaddim konġunt ta' skwadri ta' investigazzjoni konġunti.(4) Il-Kunsill iħeġġeġ sabiex jittieħdu l-miżuri kollha sabiex ikun żgurat illi din il-konvenzjoni tkun irratifikata mill-aktar fis possibbli, u fi kwalunkwe każ fil-kors tas-sena 2002.(5) Il-Kunsill jirrikonoxxi li huwa importanti li jirrispondi malajr għat-talba tal-Kunsill Ewropew biex iwaqqaf mingħajr dewmien l-iskwadri ta' investigazzjoni konġunti.(6) Il-Kunsill iqis illi għall-għan biex jiġġieled il-kriminalità internazzjonali bl-aktar mod effettiv, jixraq f'dan l-istadju li jkun adottat strument li jorbot legalment dwar skwadraijiet ta' investigazzjoni konġunti fil-livell ta' l-Unjoni li għandu japplika għall-investigazzjonijiet konġunti fit-traffikar tad-drogi u tal-persuni kif ukoll it-terroriżmu.(7) Il-Kunsill iqis illi dawn it-skwadraijiet għandhom jitwaqqfu, bi prijorità, biex jiġġieldu reati mwettqa minn terroristi.(8) L-Istati Membri li jwaqqfu skwadra għandhom jiddeċiedu dwar il-kompozizzjoni, l-iskop u t-tul taż-żmien tiegħu.(9) L-Istati Membri li waqqfu l-iskwadra għandhom ikollhom iċ-ċans li jiddeċiedu, fejn dan ikun possibbli u skond il-liġi li tapplika, li jħallu persuni li ma jirrapreżentawx l-awtoritajiet kompetenti ta' l-Istati Membri jieħdu sehem f'attivitajiet ta' t-skwadra, u dawk il-persuni jistgħu jinkludu r-rappreżentanti ta', per eżempju, il-Europol, il-Kummissjoni (OLAF) jew ir-rappreżentanti ta' l-awtoritajiet ta' dawk il-pajjiżi li mhumiex Stati Membri, u b'mod partikolari r-rappreżentanti ta' l-awtoritajiet ta' l-infurzar tal-liġi. F'każijiet bħal dawn, il-ftehim li jwaqqaf it-skwadra għandu jispeċifika l-oqsma li għandhom x'jaqsmu mar-risponsabbiltà possibbli għar-rappreżentanti bħal dawn.(10) Skwadra ta' investigazzjoni konġunta għandha topera fit-territorju ta' l-Istat Membru b'konformità mal-liġi applikabbli għal dak l-Istat Membru.(11) Din id-Deċiżjoni Kwadru għandha tkun mingħajr preġudizzju għal xi dispożizzjonijiet eżistenti oħra jew l-arranġamenti dwar it-twaqqif jew l-operat ta' skwadri konġunti ta' investigazzjoni,ADOTTA DIN ID-DEĊIŻJONI KWADRU:Artikolu 1skwadri ta' investigazzjoni konġunti1. Bi ftehim reċiproku, l-awtoritajiet kompetenti ta' tnejn jew aktar Stati Membru jistgħu jwaqqfu skwadra ta' investigazzjoni konġunta għal skop speċifiku u perjodu limitat, li jista' jiġġedded permezz ta' kunsens bejn xulxin, biex iwettqu investigazzjonijiet kriminali f'wieħed jew aktar mill-Istati Membri li waqqfu l-skwadra. Il-kompożizzjoni tat-skwadra għandha ikun stabbilit fil-ftehim.Skwadra ta' investigazzjoni konġunta tista' b'mod partikolari, titwaqqaf meta:(a) l-investigazzjonijiet ta' l-Istat Membru f'reati kriminali jitolbu investigazzjonijiet diffiċli u ta' ċertu impenn li għandhom rabtiet ma' Stati Membri oħra;(b) numru ta' Stati Membri qiegħdin jagħmlu investigazzjonijiet dwar reati kriminali fejn iċ-ċirkustanzi tal-każ jitolbu azzjoni kkordinati u flimkien fl-istati Membri involuti.Talba biex titwaqqaf skwadra ta' investigazzjoni konġunta magħmul minn xi Stati Membri kkonċernati. L-iskwadra għandha tkun imwaqqfa f'wieħed mill-Istati Membri fejn huma mistennija li jsiru l-investigazzjonijiet.2. Minbarra din l-informazzjoni msemmija fid-dispożizzjonijiet relevanti ta' l-Artikolu 14 tal-Konvenzjoni Ewropea dwar l-Għajnuna Reċiproka dwar Materji Kriminali u l-Artikolu 37 dwar it-Trattat tal-Benelux tas-27 ta' Ġunju 1962, kif emendat bil-Protokoll tal-11 ta' Mejju 1974, talbiet biex jitwaqqfu skwadri ta' investigazzjoni konġunti għandhom jinkludu l-proposti għall-kompożizzjoni ta' l-iskwadra.3. Skwadra ta' investigazzjoni konġunta għandha topera fit-territorju ta' l-Istati Membri li jwaqqfu l-iskwadra skond il-kondizzjonijiet ġenerali li ġejjin:(a) Il-mexxej ta' l-iskwadra għandhu jkun rappreżentant ta' l-awtorità kompetenti li tipparteċipa f'investigazzjonijiet kriminali mill-Istat Membri li fih topera l-iskwadra. Il-kap ta' l-iskwadra għandu jaġixxi fl-ambitu tal-limiti tal-kompetenza tiegħu taħt il-liġi nazzjonali.(b) L-iskwadra għandha tagħmel twettaq l-operazzjonijiet tagħha skond il-liġi ta' l-Istat Membru li fiha topera. Il-membri ta' l-iskwadra għandhom iwettqu x-xogħolijiet tagħhom taħt it-tmexxija tal-persuna msemmija fis-subparagrafu (a), waqt li jittieħed kont tal-kondizzjonijiet stabbiliti mill-awtoritajiet tagħhom fil-ftehim dwar it-twaqqif ta l-iskwadra.(ċ) l-Istat Membr fejn topera l-iskwadra għandha tagħmel l-arranġamenti neċessarji biex dan ikun jista' jagħmel dan.4. F'din id-Deċiżjoni Kwadru, membri ta' l-iskwadra ta' investigazzjoni konġunta minn Stati Membri minbarra l-Istat Membru fejn topera l-iskwadra issir referenza għalihom bħalha li huma "mislufa" lill-iskwadra.5. Il-membri mislufa ta' l-iskwadra ta' investigazzjoni konġunta għandhom ikollhom id-dritt li jkunu preżenti meta l-miżuri investigattivi jittieħdu mill-Istat Membru ta' operazzjoni. Madankollu, il-kap ta' l-iskwadra jista', għal raġunijiet partikolari, skond il-liġi ta' l-Istat Membru fejn topera l-iskwadra, jiddeċiedi mod ieħor.6. Il-membri mislufa lill-iskwadra ta' investigazzjoni konġunta jistgħu, skond il-liġi ta' l-Istat Membru fejn topera l-iskwadra, jingħataw il-kompitu mill-kap ta' l-iskwadra li jieħdu ċertu miżuri investigattivi fejn dan kien approvat mill-awtoritajiet kompetenti ta' l-Istat Membru ta' operazzjoni u l-Istat Membru li jsellef il-membri.7. Fejn l-iskwadra ta' investigazzjoni konġunta jkollha bżonn li jittieħdu miżuri investigattivi f'wieħed jew aktar mill-Istati Membri li qiegħdin iwaqqfu skwadra, il-membri mislufa ta' l-skwadra minn dak l-Istat Membru jistgħu jitolbu lill-awtoritajiet kompetenti tagħhom li jieħdu dawk il-miżuri. Dawk il-miżuri għandhom ikunu meqjusa minn dak l-Istati Membri skond il-kondizzjonijiet li kieku japplikaw li kieku kienu mitluba minn investigazzjoni nazzjonali.8. Fejn l-iskwadra ta' investigazzjoni konġunta jkollha bżonn għajnuna minn Stat Membru minbarra dawk li jkunu waqqfu skwadra, jew minn pajjiż terz, it-talba għall-għajnuna tista' issir mill-awtoritajiet kompetenti ta' l-Istat ta' l-operazzjonijiet lill-awtoritajiet kompetenti ta' l-Istat l-ieħor ikkonċernat skond l-istrumenti jew l-arranġamenti relevanti.9. Membru ta' l-iskwadra ta' investigazzjoni konġunta jista', skond il-liġi nazzjonali tiegħu jew tagħha u skond il-limiti tal-kompetenza tiegħu jew tagħha, jipprovdi lill-iskwadra bl-informazzjoni disponibbli fl-Istat Membru li bagħtu għal-iskop ta' l-investigazzjonijiet kriminali li saru mill-iskwadra.10. L-informazzjoni li tinkiseb b'mod legali minn membru jew mnn membru misluf waqt li jkun parti mill-iskwadra ta' investigazzjoni konġunta li ma kienetx tkun disbonibbli b'mod ieħor lill-awtoritajiet kompetenti ta' l-Istati Membri kkonċernati tista' tintuża għall-iskopijiet li ġejjin:(a) għall-iskopijiet li għalihom twaqqfet l-iskwadra;(b) bla ħsara għall-kunsens minn qabel ta' l-Istat Membru fejn inkisbet l-Informazzjoni sabiex jinstabu, ikunu investigati u għall-prosekuzzjoni ta' reati kriminali oħra. Dan il-kunsens jista' jinżamm biss f'każijiet fejn dan l-użu jista' joħloq periklu lill-investigazzjonijiet kriminali fl-Istat Membru konċernat jew lil lejh l-Istat Membru jista' jirrifjuta li jagħti għajnuna reċiproka;(ċ) biex ikun evitat theddid immedjat u serju lis-sigurtà pubblika, u mingħajr preġudizzju għas-subparagrafu (b) jekk sussegwentament tinfetaħ investigazzjoni kriminali;(d) għal skopijiet oħra li dwarhom jaqblu l-Istati Membri li jkunu qiegħdin iwaqqfu l-iskwadra.11. Din id-Deċiżjoni Kwadru għandha tkun mingħajr preġudizzju għal xi dispożizzjonijiet oħra eżistenti jew arranġamenti dwar it-twaqqif jew l-operat ta' skwadri ta' investigazzjoni konġunti.12. Sakemm dawk il-liġijiet ta' l-Istati Membri kkonċernati jew id-dispożizzjonijiet ta' xi strument legali applikabbli bejniethom jippermetti, jistgħu jkunu maqbula arranġamenti għall-persuni oħra minbarra r-rappreżentanti ta' l-awtoritajiet kompetenti ta' l-Istat Membru li jwaqqaf l-iskwadra ta' investigazzjoni konġunta biex jieħu sehem fl-attivitajiet ta' l-iskwadra. Dawn il-persuni jistgħu, per eżempju, jinkludu uffiċjali ta' għaqdiet imwaqqfa skond it-Trattat. Id-drittijiet mogħtija lill-membri jew il-membri l-mislufa ta' l-iskwadra permezz ta' din id-Deċiżjoni Kwadru mhux ser japplikaw għal dawn il-persuni sakemm il-ftehim ma' jgħidx espressament mod ieħor.Artikolu 2Responsabbiltà kriminali ta' l-uffiċjaliMatul l-operazzjonijiet imsemmija fl-Artikolu 1, l-uffiċjali minn Stat Membru minbarra l-Istat Membru ta' operazzjoni għandhom jitqiesu bħala uffiċjali ta' l-Istat Membru ta' operazzjoni fir-rigward ta' reati li twettqu kontrihom jew minnhom.Artikolu 3Responsabbiltà ċivili ta' l-uffiċjali1. Fejn, skond l-Artikolu 1, l-uffiċjali ta' Stat Membru ikunu qegħdin joperaw fi Stat Membru ieħor, l-ewwel Stat Membru għandu jkun responsabbli għal xi ħsara kawżata minnhom matul l-operat tagħhom, skond il-liġi ta' l-Istat Membru li fit-territorju tiegħu huma jkunu qiegħdin joperaw.2. L-Istat Membru li fit-territorju tiegħu tkun saret il-ħsara msemmija fil-paragrafu 1 għandu jagħmel tajjeb għal din il-ħsara skond il-kondizzjonijiet applikabbli għall-ħsara kkawżata mill-uffiċjali tiegħu stess.3. l-Istat Membru li l-uffiċjali tiegħu ikunu kawżaw il-ħsara lil xi persuna fit-territorju ta' Stat Membru ieħor għandhom jagħtu lura lil dan ta' l-aħħar is-somom li huwa jkun ħallas lill-vittmi jew lill-persuni li jkollhom id-dritt għan-nom tagħhom.4. Mingħajr preġudizzju għall-eżerċizzju tad-drittijiet rigward terzi persuni u bl-eċċezzjoni tal-paragrafu 3, kull Stat Membru għandu jieqaf milli, fil-każ imsemmi fil-paragrafu 1, jitlob ħlas lura tad-danni li huwa sofra minn Stat Membru ieħor.Artikolu 4Implimentazzjoni1. L-Istati Membri għandhom jieħdu l-miżuri neċessarji biex jikkonformaw mad-dispożizzjonijiet ta' din id-Deċiżjoni sa l-1 ta' Jannar 2003.2. L-Istati Membri għandhom jibgħatu lis-Segretarjat Ġenerali tal-Kunsill u lill-Kummissjoni it-test tad-dispożizzjonijiet kollha li jimplimentaw fil-liġi nazzjonali l-obbligi imposti fuqhom skond din id-Deċiżjoni Kwadru. Fuq il-bażi ta' din l-informazzjoni u xi informazzjon oħra, il-Kummissjoni għandha, sal-1 ta' Lulju 2004, tagħti rapport lill-Kunsill dwar l-operat ta' din id-Deċiżjoni Kwadru. Il-Kunsill għandu jagħmel stima ta' kemm l-Istati Membri ikunu kkonformaw ma' din id-Deċiżjoni Kwadru.Artikolu 5Dħul fis-seħħDin id-Deċiżjoni Kwadru għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali. Din għandha tieqaf fis-seħħ meta l-Konvenzjoni dwar Assistenza Reċiproka f'Materji Kriminali bejn l-Istati Membri ta' l-Unjoni Ewropea tkun daħlet fis-seħħ fl-Istati Membri kollha.Magħmula fil-Lussemburgu, fit-13 ta' Ġunju 2002.Għall-KunsillIl-PresidentM. Rajoy Brey[1] ĠU C 295, ta' l-20.10.2001, p. 9.[2] Opinjoni mogħtija fit-13 ta' Novembru 2001 (għadha ma ġietx pubblikata fil-Ġurnal Uffiċjali).[3] ĠU C 197, tat-12.7.2000, p. 1.--------------------------------------------------

Summary:
L-iskwadri ta’ investigazzjoni konġunta
L-iskwadri ta’ investigazzjoni konġunta
SOMMARJU TAD-DOKUMENT:
Deċiżjoni kwadra tal-Kunsill 2002/465/ĠAI dwar l-iskwadri ta’ investigazzjoni konġunti
X’INHU L-GĦAN TAD-DEĊIŻJONI KWADRA?
              
Din tistabbilixxi r-regoli għall-istabbiliment u l-funzjonament ta’ skwadri ta’ investigazzjoni konġunta (SIK). Il-ħsieb huwa li ċerti tipi ta’ kriminalità fl-Unjoni Ewropea (UE) jistgħu jiġu investigati b’mod aktar effettiv minn SIKs stabbiliti għal perjodu fiss wara ftehim bejn il-pajjiżi tal-UE.
PUNTI EWLENIN
Id-Deċiżjoni Kwadra kienet tweġiba għal laqgħa bejn il-pajjiżi tal-UE fl-1999 li sejħet biex jitwaqqfu skwadri bħal dawn mingħajr dewmien sabiex jiġġieldu t-traffikar ta’ droga u ta’ bnedmin, kif ukoll it-terroriżmu.
Il-Konvenzjoni dwar l-Assistenza Reċiproka f'Materji Kriminali li ġiet adottata f’Mejju 2000, tipprovdi għat-twaqqif tas-SIKs. Madankollu, minħabba r-rata baxxa ta’ rattifikazzjoni, din id-Deċiżjoni Kwadra ġiet adottata, bl-implimentazzjoni kellha titlesta sal-1 ta’ Jannar 2003. Ladarba il-konvenzjoni tkun iddaħħlet fis-seħħ fil-pajjiżi kollha tal-UE, id-Deċiżjoni Kwadra se tieqaf milli jkollha effett.
Fejn investigazzjoni kriminali fl-UE tkun teħtieġ azzjoni kkoordinata u maqbula, tal-inqas żewġ pajjiżi tal-UE jistgħu jistabbilixxu SIK. Għal dak il-għan, l-awtoritajiet kompetenti tal-pajjiżi tal-UE relevanti jidħlu fi ftehim biex jiddeterminaw il-proċeduri li għandha ssegwi l-iskwadra. L-iskwadra konġunta trid titwaqqaf għal:
skop speċifiku; u
perjodu limitat (li jista’ jiġġedded bi ftehim tal-partijiet kollha involuti).
Il-pajjiżi tal-UE li jistabbilixxu l-iskwadra, jiddeċiedu dwar il-kompożizzjoni u l-iskop tagħha u kemm iddum. L-iskwadra titmexxa minn persuna minn wieħed mill-pajjiżi tal-UE li tkun qed issir l-investigazzjoni fih. Dawn jistgħu jippermettu wkoll rappreżentanti tal-Europol, tal-Eurojust, tal-OLAF u rappreżentanti ta’ pajjiżi mhux tal-UE biex jieħdu sehem fl-attivitajiet tal-iskwadra. Il-membri kollha tal-iskwadra jeħtiġilhom iwettqu d-doveri tagħhom skont il-liġijiet tal-pajjiż li jkunu qed joperaw fih.
Diment li tkun teżisti bażi legali, bħal ftehim internazzjonali jew leġiżlazzjoni nazzjonali, is-SIKs jistgħu jitwaqqfu wkoll bi u bejn pajjiżi barra mill-UE.
Fl-1 ta' Diċembru 2014, ir-Renju Unit innotifika lill- Kummissjoni Ewropea li huwa xtaq jipparteċipa fid-Deċiżjoni Kwadru. Dan ġie kkonfermat mid-Deċiżjoni tal-Kummissjoni 2014/858/UE. Fil-11 ta’ Marzu 2016, l-Italja nnotifikat lill-Kummissjoni li hi kienet inkorporat id-Deċiżjoni Kwadra fil-liġi nazzjonali tagħha. Dan ifisser li issa l-pajjiżi tal-UE kollha kellhom bażi legali tal-UE li fuqha setgħu jwaqqfu skwadri ta’ investigazzjoni konġunta.
META TAPPLIKA D-DEĊIŻJONI KWADRA?
              
Din ilha tapplika mill-20 ta’ Ġunju 2002. Il-pajjiżi tal-UE kellhom jinkorporawha fil-liġi nazzjonali tagħhom sal-1 ta’ Jannar 2003.
SFOND
F’Lulju 2005, twaqqaf in-netwerk ta’ esperti nazzjonali dwar skwadri ta’ investigazzjoni konġunta (in-netwerk tas-SIKs, network of national experts on joint investigation teams, JITs network ) sabiex jiġi implimentat il-“Programm Hague” u l-impenn tiegħu li kull pajjiż tal-UE jenħtieġ li jiddeżinja espert nazzjonali “bil-ħsieb li jinkoraġġixi l-użu tas-SIKs u l-iskambju ta’ esperjenza dwar l-aħjar prattika” (id-Dokument tal-Kunsill 11037/05).
Sa mill-2005, in-netwerk tas-SIKs iltaqa’ darba fis-sena u sa minn nofs Jannar tal-2011, in-netwerk tas-SIKs kellu segretarjat — ospitat mill-Eurojust — li jippromwovi l-attivitajiet tan-netwerk tas-SIKs u jappoġġja l-esperti nazzjonali fil-ħidma tagħhom. B’dan l-għan, mill-2012, is-segretarjat tan-netwerk tas-SIKs appoġġja l-iżvilupp ta’ formola mfassla biex tgħin lill-prattikanti fil-valutazzjoni tal-prestazzjoni tas-SIKs, inkluż ir-riżultati miksuba, il-kwistjonijiet legali u d-diffikultajiet prattiċi li jiltaqgħu magħhom. L-ewwel verżjoni tal-formola tal-evalwazjoni tas-SIK ġiet żviluppata u saret disponibbli għall-prattikanti tas-SIK f’April 2014.
L-għadd ta’ skwadri ta’ investigazzjoni konġunta mwaqqfa kull sena li dejjem qed jiżdied b’mod stabbli juri li dawn huma l-għodod ewlenin li permezz tagħhom jistgħu jiġu kkoordinati l-investigazzjonijiet u li dawn iżidu l-fiduċja reċiproka fost l-awtoritajiet tal-infurzar tal-liġi tal-UE u l-awtoritajiet ġudizzjarji.
Għal aktar informazzjoni, ara:
“Skwadri ta' Investigazzjoni Konġunta — SIKs” fuq is-sit web tal-Europol
“Skwadri ta' Investigazzjoni Konġunta” fuq is-sit web tal-Eurojust.
DOKUMENT EWLIENI
            
Id-Deċiżjoni Kwadra tal-Kunsill 2002/465/ĠAI  tat-13 ta’ Ġunju 2002 dwar l-iskwadri ta’ investigazzjoni konġunti (ĠU L 162, 20.6.2002, pp. 1-3)
DOKUMENTI RELATATI
            
Id-Deċiżjoni tal-Kummissjoni 2014/858/UE tal-1 ta' Diċembru 2014 dwar in-notifika mir-Renju Unit tal-Gran Brittanja u l-Irlanda ta' Fuq li jixtieq jieħu sehem f'atti tal-Unjoni fil-qasam tal-kooperazzjoni tal-pulizija u tal-kooperazzjoni ġudizzjarja f'materji kriminali adottati qabel id-dħul fis-seħħ tat-Trattat ta' Lisbona u li mhumiex parti mill- acquis ta' Schengen (ĠU L 345, 1.12.2014, pp. 6–9)
l-aħħar aġġornament 12.01.2017